Анталия – Сърцето на Турската ривиера… | Блог на ASTRAL Holidays
окт.52012
Анталия – Сърцето на Турската ривиера…	Вашият коментар
Анталия се намира на място, където природата създава чудеса, а различните цивилизации, живели там, богата история. Градът датира от далечни и непознати периоди, но още от тогава е известен със своята красота и стратегически предимства. Фактът, че това парче земя е било много желано в миналото, не се е променил и до сега. В Анталия живеят над 1 милион души и сигурно има още толкова, които мечтаят да живеят там.
Прекрасните хотели, спортните комплекси, разкошните бутици и нощни клубове са само част от това, което може да ви предложи този невероятен средиземноморски курорт. Градът се състои от две части – стар и съвременен град. В старата част на Анталия имате възможност да се насладите на прекрасни дървени постройки, живописни къщи, исторически забележителности, тишина и спокойствие. Новият град е съвсем различен. Той е много шумен и динамичен и изобилства от лъскави магазини, прекрасни, широки булеварди и живописни пристанища, претъпкани от луксозни лодки и яхти.
Туристическият сезон е доста дълъг. Топлият средиземноморски климат запазва Анталия претъпкана от април до ноември. Всяка година милиони туристи се влюбват в града. Красивите плажове и планини, които се издигат до облаците и слънчево небе, отразяващо се в светлосините морски вълни. Курортът предлага всички възможни забавления по плажа като сърф, плажен волейбол, рафтинг, разхдка с лодка и много други, но ако не сте им почитател може да разпуснете с една спокойна игра на голф.
По-любопитните туристи имат възможност да прекарат времето си в обиколка на археологическите обекти и музеи, които изобщо не са малко. В музеите има богата колекция на находки, както и саркофази и прекрасни мозайки. Една от природните забележителности на града, която е много известна сред туристите, е водопадът Дюден, който живописно пада от една висока скала и се влива в Средиземно море. За любителите на шопинга Анталия е истинска Мека. Пазаруването тук може да Ви отнеме цял ден. Градът разполага, както със световноизвестни магазини, така и с малки чаршии, от които може да си купите много евтини дрехи.
Анталия е популярна туристическа дестинация, за която думите не стигат, за да бъде описан този прекрасен морски курорт. Чистото море, много добре поддържаните плажове и уникалната природа, съчетани с многобройните забележителности, правят града едно незабравимо място за вашата почивка и екскурзия. Ако решите да го посетите, може да разгледате нашите оферти за почивка в Анталия тук:
Зима в Анталия със собствен транспорт
ПредишнаФлоренция – Красота и архитектурна изящност…СледващаНашите топ 5 съвета за посещение в Доминиканската република	Вашият коментар Отказ	Вашият имейл адрес няма да бъде публикуван. Задължителните полета са отбелязани с *Коментар: Име * Имейл * Интернет страница Time limit is exhausted. Please reload CAPTCHA.